Alèuta
La lenga alèuta (Unangam Tunuu), fa partida del grop de las lengas esquimaudas-alèutas, amb l'inuit (o inuktitut) e lo yupik. Es parlada per lo pòble alèuta dins las illas Aleutianas, las illas Pribilof, e las illas Komandorski. Aquestas lengas possedisson tanben qualques punts comuns amb de tribús del nòrd-èst de Siberia, coma los Chokchis, los Koriaks e los Kamtchadals.

Lo nombre de locutors es estat estimat a 155 en 2007 (150 als Estats Units e 5 en Russia) pel site Ethnologue.

Pasmens, lo recensament de 2000 donava 32 personas parlant alèuta a l'ostal dins lo borough de las Aleutianas orientalas e 326 per la region de las Aleutianas occidentalas. Per aqueles dos districtes, 358 personas fasián servir l'alèuta coma lenga principala a l'ostal. Qualques locutors natius de l'alèuta vivont fòra d'aqueles districtes, en particular dins la rèsta d'Alaska. I auriá en mai 320 locutors passius en Alaska.
L'alèuta es una de lss 20 lengas amerindas declaradas oficialas en 2014 dins l'estat d'Alaska.
Al recensament rus de 2010, 45 locutors natius son estats enregistrats.

Vejatz tanben 
 Lengas per familha

Referéncias

Lenga esquimauda-alèuta